CELEX: 32022D0088
Language: fi
Date: 2022-01-18 00:00:00
Title: Neuvoston täytäntöönpanopäätös (EU) 2022/88, annettu 18 päivänä tammikuuta 2022, täytäntöönpanopäätöksen (EU) 2013/53/EU muuttamisesta luvan antamiseksi Belgialle soveltaa edelleen yhteisestä arvonlisäverojärjestelmästä annetun direktiivin 2006/112/EY 285 artiklasta poikkeavaa erityistoimenpidettä

21.1.2022   
               
               
                  FI
               
               
                  Euroopan unionin virallinen lehti
               
               
                  L 14/23
               
            
         NEUVOSTON TÄYTÄNTÖÖNPANOPÄÄTÖS (EU) 2022/88,
         annettu 18 päivänä tammikuuta 2022,
         täytäntöönpanopäätöksen (EU) 2013/53/EU muuttamisesta luvan antamiseksi Belgialle soveltaa edelleen yhteisestä arvonlisäverojärjestelmästä annetun direktiivin 2006/112/EY 285 artiklasta poikkeavaa erityistoimenpidettä
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY (1) ja erityisesti sen 395 artiklan 1 kohdan,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Belgian kuningaskunnalle annettiin neuvoston täytäntöönpanopäätöksellä 2013/53/EU (2) lupa ottaa käyttöön direktiivin 2006/112/EY 285 artiklasta poikkeava erityistoimenpide, jolla vapautetaan 31 päivään joulukuuta 2015 asti arvonlisäverosta (alv) verovelvolliset, joiden vuosittainen liikevaihto on enintään 25 000 euroa. Luvan voimassaoloa jatkettiin alun perin 31 päivään joulukuuta 2018 neuvoston täytäntöönpanopäätöksellä (EU) 2015/2348 (3) ja sen jälkeen 31 päivään joulukuuta 2021 neuvoston täytäntöönpanopäätöksellä (EU) 2018/2077 (4).
                  
               
                     (2)
                  
                  
                     Belgia pyysi 5 päivänä toukokuuta 2021 päivätyllä kirjeellä lupaa jatkaa erityistoimenpiteen soveltamista 31 päivään joulukuuta 2024, johon mennessä jäsenvaltioiden on saatettava osaksi kansallista lainsäädäntöä neuvoston direktiivi (EU) 2020/285 (5), jossa säädetään pieniä yrityksiä koskevista yksinkertaisemmista alv-säännöistä. Kyseisen direktiivin mukaan jäsenvaltiot voivat myös myöntää verovapautuksen sellaisille verovelvollisille, joiden vuosittainen liikevaihto jäsenvaltiossa ei ylitä 85 000 euron raja-arvoa.
                  
               
                     (3)
                  
                  
                     Komissio toimitti Belgian esittämän pyynnön direktiivin 2006/112/EY 395 artiklan 2 kohdan toisen alakohdan nojalla muille jäsenvaltioille 29 päivänä kesäkuuta 2021 päivätyllä kirjeellä. Komissio antoi Belgialle 30 päivänä kesäkuuta 2021 päivätyllä kirjeellä tiedon siitä, että sillä oli kaikki pyynnön arviointia varten tarvittavat tiedot.
                  
               
                     (4)
                  
                  
                     Erityistoimenpide on johdonmukainen direktiivin (EU) 2020/285 kanssa, jolla pyritään vähentämään pienille yrityksille arvonlisäverosäännösten noudattamisesta aiheutuvia kustannuksia, kilpailun vääristymistä sekä kansallisella että unionin tasolla ja kielteisiä vaikutuksia, joita liittyy siirtymiseen verovapaudesta verotukseen (raja-arvovaikutus). Sillä myös pyritään helpottamaan sitä, että pienet yritykset noudattavat säännöksiä, ja veroviranomaisten harjoittamaa valvontaa. Suuruudeltaan 25 000 euron raja-arvo on yhdenmukainen direktiivissä (EU) 2020/285 säädetyn verovapautta koskevan uuden raja-arvon kanssa.
                  
               
                     (5)
                  
                  
                     Erityistoimenpide pysyy valinnaisena verovelvollisille. Verovelvolliset voivat edelleen valita tavallisen arvonlisäverojärjestelmän noudattamisen direktiivin 2006/112/EY 290 artiklan nojalla.
                  
               
                     (6)
                  
                  
                     Belgian toimittamien tietojen mukaan erityistoimenpiteellä on vain vähäinen vaikutus Belgiassa lopullisessa kulutusvaiheessa kannettavien verotulojen kokonaismäärään.
                  
               
                     (7)
                  
                  
                     Neuvoston asetuksen (EU, Euratom) 2021/769 (6) tultua voimaan Belgia ei tee kompensaatiolaskelmaa alv-perusteisia omia varoja koskevan selvityksen osalta varainhoitovuodesta 2021 alkaen.
                  
               
                     (8)
                  
                  
                     Koska erityistoimenpide vaikuttaa arvonlisäveroon liittyvien velvoitteiden yksinkertaistamisen kautta myönteisesti sekä pieniin yrityksiin että veroviranomaisiin vähentämällä niiden hallinnollisia rasitteita ja säännösten noudattamisesta aiheutuvia kustannuksia ja koska se ei vaikuta suuresti arvonlisäverotulojen kokonaiskertymään, Belgialle olisi annettava lupa soveltaa erityistoimenpidettä edelleen.
                  
               
                     (9)
                  
                  
                     Erityistoimenpiteen soveltamista koskevan luvan olisi oltava määräaikainen. Aikarajan olisi oltava riittävä, jotta raja-arvon vaikuttavuus ja asianmukaisuus pystytään arvioimaan. Lisäksi direktiivin (EU) 2020/285 3 artiklan 1 kohdan nojalla jäsenvaltioiden on annettava ja julkaistava kyseisen direktiivin 1 artiklan noudattamisen edellyttämät lait, asetukset ja hallinnolliset määräykset 31 päivään joulukuuta 2024 mennessä ja sovellettava näitä säännöksiä 1 päivästä tammikuuta 2025. Tästä syystä on aiheellista antaa Belgialle lupa soveltaa erityistoimenpidettä 31 päivään joulukuuta 2024.
                  
               
                     (10)
                  
                  
                     Haitallisten vaikutusten välttämiseksi Belgialle olisi annettava mahdollisuus soveltaa erityistoimenpidettä keskeytyksettä. Pyydetty lupa olisi sen vuoksi myönnettävä 1 päivästä tammikuuta 2022 alkaen, jotta täytäntöönpanopäätöksessä (EU) 2013/53/EU aiemmin säädetyt järjestelyt voivat jatkua saumattomasti.
                  
               
                     (11)
                  
                  
                     Sen vuoksi täytäntöönpanopäätös 2013/53/EU olisi muutettava tämän mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan täytäntöönpanopäätöksen 2013/53/EU 2 artikla seuraavasti:
            
               
                  ”2 artikla
                  Tätä päätöstä sovelletaan 1 January 201331 päivään joulukuuta 2024.”
               
            
         
         
            2 artikla
            Tämä päätös tulee voimaan päivänä, jona se annetaan tiedoksi.
         
         
            3 artikla
            Tämä päätös on osoitettu Belgian kuningaskunnalle.
         
         
            Tehty Brysselissä 18 päivänä tammikuuta 2022.
            
               
                  Neuvoston puolesta
               
               
                  Puheenjohtaja
               
               B. LE MAIRE
            
         
         
            (1)  EUVL L 347, 11.12.2006, s. 1.
         
            (2)  Neuvoston täytäntöönpanopäätös 2013/53/EU, annettu 22 päivänä tammikuuta 2013, Belgian kuningaskunnalle annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EY 285 artiklasta poikkeava erityistoimenpide (EUVL L 22, 25.1.2013, s. 13).
         
            (3)  Neuvoston täytäntöönpanopäätös (EU) 2015/2348, annettu 10 päivänä joulukuuta 2015, Belgian kuningaskunnalle annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EY 285 artiklasta poikkeava erityistoimenpide annetun täytäntöönpanopäätöksen 2013/53/EU muuttamisesta (EUVL L 330, 16.12.2015, s. 51).
         
            (4)  Neuvoston täytäntöönpanopäätös (EU) 2018/2077, annettu 20 päivänä joulukuuta 2018, Belgian kuningaskunnalle annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EY 285 artiklasta poikkeava erityistoimenpide annetun täytäntöönpanopäätöksen 2013/53/EU muuttamisesta (EUVL L 331, 28.12.2018, s. 222).
         
            (5)  Neuvoston direktiivi (EU) 2020/285, annettu 18 päivänä helmikuuta 2020, yhteisestä arvonlisäverojärjestelmästä annetun direktiivin 2006/112/EY muuttamisesta pienten yritysten erityisjärjestelmän osalta ja asetuksen (EU) N:o 904/2010 muuttamisesta pienten yritysten erityisjärjestelmän asianmukaisen soveltamisen valvomiseksi tehtävän hallinnollisen yhteistyön ja tietojenvaihdon osalta (EUVL L 62, 2.3.2020, s. 13).
         
            (6)  Neuvoston asetus (EU, Euratom) 2021/769, annettu 30 päivänä huhtikuuta 2021, arvonlisäverosta kertyvien omien varojen lopullisesta yhdenmukaisesta kantomenettelystä annetun asetuksen (ETY, Euratom) N:o 1553/89 muuttamisesta (EUVL L 165, 11.5.2021, s. 9).